মণিপুরী মরর ডেস্কঃ কানাদাগী মণিপুরীশিংগি লুপ “মণিপুরী এসোশিয়েশন ওব কানাদা” (ম্যাক) কৌবা সংস্থান অসিগী ৫সুবা বাইএন্নুয়েল (চহী অনি অনিগী ওইনা পাংথোকপা) কনভেন্সন চহি অসিগী আগষ্টকী তাং ১৬, নোংমাইজীং নুমিত্তা পাংথোকখি।  কোভিদ-১৯ লাইচৎনা মরম ওইদুনা ওনলাইনদা কানাদাগী মফম পুম্নমকতগি ময়ুম ময়ুমদগী ভার্চুয়েল ওইনা কনভেনশন অদুদা শরুক য়াখি।  লুপ অসিগী অনৌবা কমিটি শেম্বা, খন্ন নৈনবা অমসুং ঈশৈ-জগোইগী থৌরম য়াওনা পুং ৬ হেন্না চত্থবা ওনলাইন ইভেন্ট অদু ইউটিউব, ফেসবুক অমদি লুপ অসিগি ওয়েবসাইটতা লাইভ ব্রোডকাষ্ট ওইনসু থাখি।  থৌরম অদুদা কানাদাগী মণিপুরী খক্তা নত্তনা ইন্ডিয়া অমদি বাংলাদেশতগী মণিপুরী কয়াসু ভার্চুয়াল কনভেন্সন অদুদা শরুক য়াখি।  কানাদাগী টেলেন্ট লৈরবা আর্টিষ্টকা লোয়ননা ইম্ফালদগী মমিং লৈরবা শৈশকপা শৈশকপি অমদি নোকফদেগী আর্টিষ্ট কয়াসু ভার্চুয়েল কনভেন্সনগী কালচারেল ইভেন্টতা শরুক য়াখি।  চহী অনিগী ওইনা অনৌবা এক্সিকিউতিভ ম্যাম্বার (ইসি কমিটি) অমসুং এদভাইজার কমিটি অমা শেমখি।
 প্রসিদেন্টঃ নবকিশ্বর সিংহ হাওবিজম, টরোন্ট।
 ভাইস প্রসিদেন্টঃ রাসিয়াচান্দ হৈখাম, মন্ত্রিয়ল।
 সেক্রেটরিরঃ য়াইফবা কাঙজম, ভেঙ্কুভার।
 এসি: সেক্রেটরিঃ তলেন মোইরাংচেম, সাস্কাটুন।
 ট্রেজররঃ অভিজিৎ ৱাংজম, টরোন্ট।
 ই সি ম্যাম্বরঃ দিলীপকুমার শর্ম্মা, ক্যালগেরী।
 ই সি ম্যাম্বরঃ বুধচন্দ্র খুন্দ্রাকপম, মন্ত্রিয়ল।
 ডঃ জয় লাইশ্রম, টরোন্টো।
 প্রমোদ হামোম, মন্ত্রিয়ল।
 রানেশ্বর শর্ম্মা, সাস্কাটুন।
 জয় চাবুংবম, টরোন্ট।
 জনঞ্জয় রাজকুমার, মন্ত্রিয়ল।
 ২০২০, ওক্টোবরগী তাং ৩১, থাংজ নুমিত্তগী কানাদাগী শহরসিংদা লৈরিবা মণিপুরী খুন্নাইচাশিংদা ওনলাইন জুমগী খুত্থাংদা ভার্চুয়াল ক্লাসরুমগী মওংদা “দাইন এন্ড লার্ন – ল্যাঙ্গুয়েজ এন্ড কলচরেল লার্নিং” মীংথোন্বা মণিপুরী কলচর, লোন অমসুং মৈতৈ ময়েক তম্বগী থৌরম অমা মণিপুরী এসোশিয়েশন ওব কানাদা (ম্যাক) না শিনলাংদুনা চত্থবা হৌখ্রে।  চয়োলগী ওইবা শিনলাংবা থৌরম অসিদা কানাদাগী শহর কয়াদা লৈরিবা অঙাংশিংগা লোইননা থৱায় য়াওবা প্যারেন্তস কয়াসু শরুক য়াখি।  ইম্ফালদগী হিরম কয়াদা এক্সপার্ত অমদি রিসোর্স পার্সন কয়ানা শরুক য়াবা থৌরম অসি ইন্দিয়াগী অয়ুক্তা অদুগা কানাদাগীনা নুমিদাংদা পাংথোকপনি।  থৌরম অসি ফেসবুক লাইভ ইভেন্ট অমা ওইনাসু পাংথোকপনা কানাদাগী মণিপুরী খক্তা নত্তনা মালেমদা খুন্দারিবা মফম পুম্নমকতগী য়েংবা অমসুং শরুক য়াবগী খুদোং চাবদু লৈরি। 